**TALLER DE LLENGUA 1r ESO**

**CRITERIS D’AVALUACIÓ**

**QUÈ ES VALORARÀ?**

Per a valorar la qualitat del treball de l’alumnat es seguiran les següents pautes:

La nota estarà en funció de:

1. Nota de l’**examen** dels continguts gramaticals, ortogràfics i lèxics.
2. **Valoració** dels **treballs** que s’aniran demanant durant l’avaluació al quadern de l’alumnat. Aquest apartat és fonamental. Cal que cada alumne porte al dia el treball diari, cal que rectifique els seus textos d’acord amb les correccions fetes pel professorat.
3. Control de la **participació** **oral** de l’alumnat **a la classe**, a través de les anotacions diàries. Es tindran en compte els següents aspectes: Pregunta? Respon les qüestions que proposa el professor? Participa a les discussions? Impedeix dialogar?
4. **Activitats de lectura** d’una obra literària i/o d’un fragment, adequats a l’edat. Es faran activitats de foment de la lectura que tenen cada trimestre en l’assignatura de valencià.
5. **Activitats sobre textos literaris**: On han de ser capaços d’identificar els diferents aspectes literaris estudiats en cada gènere.
6. **Redacció de textos:** Cal que els alumnes demostren que són capaços de redactar textos de les diferents **tipologies textuals** analitzades, seguint els models i les pautes que se’ls dóna a classe. Aquests textos podran quedar recollits en un **àlbum de textos literaris** que els alumnes van fent al llarg del curs.
7. Una **exposició oral** al trimestre, si més no, sobre algun dels temes que es tracten. Es valorarà la pronunciació correcta, la correcció lèxica, l’entonació adequada, claretat i la comunicació gestual. Treballarem també l’oral dirigit a partir de recitat, dramatització i narració oral.
8. **Lliurament puntual** de les activitats del tema el dia de la prova de control (data de termini). S’entregaran recollides en un dossier:

* Al final de cada tema cal **entregar el dossier** amb la tapa corresponent que inclourà títol del tema, nom, cognoms, nº de llista i grup classe.
* Cal **posar un índex** a la primera pàgina del tema, amb la relació d’aspectes treballats, en l’ordre que els ha organitzat a la llibreta.
* Cal entregar el tema enquadernat i **dins d’una funda de plàstic**.

**CRITERIS DE QUALIFICACIÓ**

**Els criteris de qualificació que s’utilitzaran per al *Taller de* *Valencià* són els següents:**

* Competència en comunicació lingüística i Consciència i expressió cultural: **70%** de la nota:
  + Bloc 1. Escoltar i parlar: **15%**
    - Prova objectiva oral, lectura i expressió, exposicions orals, intervencions a classe
  + Bloc 2. Llegir i escriure: **20%**
    - Realització de lectures i redaccions...
  + Bloc 3. Coneixement de llengua **25%**
    - Proves objectives.
  + Bloc 4. Educació literària: **10%**
    - Proves objectives, treballs de recerca, exposicions...
* Competència digital: **5%**
  + Accés i ús de materials de llengua digitals com són diccionaris, presentacions digitals i tot allò relacionat amb les TIC.
* Competència d’aprendre a aprendre: **15%**. les habilitats pròpies de la competència Aprendre a aprendre estan relacionades amb les capacitats per a aprendre de forma cada vegada més eficaç i autònoma d’acord als propis objectius i necessitats. La metodologia de l'assignatutra contribueix decisivament a la consecució d’aquesta competència i el seu assoliment es veurà reflectit en la nota de l'assignatura.
  + Realització de les tasques i del quadern.
  + Realització dels exercicis de classe.
  + Elaboració de resums i esquemes.
* Sentit d’iniciativa i esperit emprenedor: **5%**
  + capacitat d’anàlisi; la capacitat de planificació, organització, gestió i presa de decisions; capacitat d’adaptació al canvi i resolució de problemes; la comunicació, presentació, representació i negociació efectives, etc.
* Competències socials i cíviques: **5%**
  + la participació activa i respectuosa en els intercanvis comunicatius a l'aula, mostrant respecte a la resta del grup, saber posar-se en lloc de l'altre, acceptar les diferències, ser tolerant i respectar els valors, les creences, les cultures i la història personal i col·lectiva dels altres.

1. **Criteris de correcció de textos escrits.**

Es descomptarà fins a un màxim d’**1 punt** per faltes de normativa. Aquest descompte es farà sobre un text de 100 paraules de la producció de l’alumne. Els accents es penalitzaran amb un descompte de 0’05 punts i els altres aspectes ortogràfics i gramaticals amb 0’10.

1. **Recuperació.**

S’usarà el sistema d’avaluació contínua respecte a Conceptes. Ara bé, si la qualificació INSUFICIENT ha estat deguda a no realitzar els diferents treballs o activitats, es recuperarà quan es realitzaran els treballs alternatius que el professorat proposarà.